Πτολεμαίος Απίων

Ο Πτολεμαίος Απίων ήταν γιος του φαραώ της Αιγύπτου, Πτολεμαίου Η' Φύσκονος, μέλους της Δυναστείας των Πτολεμαίων που κυβέρνησαν στη χώρα καθ’ όλη της διάρκεια της ελληνιστικής περιόδου. Δεν γνωρίζουμε το όνομα της μητέρας του, αλλά ήταν πιθανόν κάποια από τις παλλακίδες του βασιλιά. Επίσης άγνωστη είναι η ακριβής χρονολογία γέννησής του.

Έγινε Βασιλιάς της Κυρήνης πιθανότατα το 116 ή το 101 π.Χ., λαμβάνοντας τη χώρα ως κληρονομιά από τη διαθήκη του πατέρα του. Απεβίωσε το 96 π.Χ. χωρίς απογόνους, κληροδοτώντας την Κυρηναϊκή στους Ρωμαίους.

Πηγή 
 Βιογραφία από τον Christopher Bennett.

Δείτε Επίσης 
 Δυναστεία των Πτολεμαίων
 Αρχαία Αίγυπτος
 Ελληνιστική περίοδος

Ηγεμόνες της Κυρήνης
Δυναστεία των Πτολεμαίων
Ελληνιστική περίοδος